ASi Baltika juhatuse esimees Meelis Milder ütles, et õmblusfirma tutvustab augusti alguses Prahas oma järgmise aasta kevad-suvist kollektsiooni hulgimüügilepingute sõlmimiseks.
Kevadel Prahas müügivõimalustega tutvudes oli miinimumplaan avada seal esinduskauplus, kuid huvi järgi tundub, et T?ehhis võib alustada isegi hulgimüüki, sõnas Milder. «Poe küsimusega hakkame tõsisemalt tegelema sügisel,» lisas ta.
Baltikal on T?ehhis kavas alustada müüki korraga kahes-kolmes piirkonnas, millest üks on kindlasti Praha, ütles Milder. T?ehhi pealinna kõrval tunneb Baltika huvi ka Brno ja Karlovy Vary vastu.
Oma firmakaupluse avamisel võib tekkida probleeme rendihinnaga sobivas piirkonnas, mis ulatub kuni 1280 Eesti kroonini ruutmeetrilt, rääkis Milder. «Meile on see müstiline, praktiliselt Moskva hind,» kommenteeris ta.
Baltika on arvestanud vajaliku müügipinna suuruseks ühes kaupluses 40--120 ruutmeetrit.
T?ehhi turg on piisavalt suur -- kümne miljoni elaniku ja saja miljoni turistiga, kellest suurema osa moodustavad naaberriigi Saksamaa elanikud, tähendas Milder. «Nende mällu tuleks Baltika kaubamärk aastatega kinnistada,» sõnas Milder.
Tänu oma rõivatootjate aktiivsele kauplemisele domineerib T?ehhis kohalike ettevõtjate toodang, lausus Milder. «Huvitav oli sealjuures kuulda, et jaekaupmehed on tüdinenud oma rõivatootjatest ja otsivad kõrvalpakkumisi mujalt,» lisas ta.
Milderit üllatas T?ehhis, et vaatamata vabakaubanduslepingule Eestiga eksportisid Eesti ettevõtted 1996. aastal T?ehhisse kaupu ainult 150 miljoni krooni eest, mis on vähem kui Baltika aastakäive.